





Comisia pentru politică                economică, reformă şi privatizare�
�
Bucureşti, 


Nr. XXXVI/I/400/8.oct.1997�
�
R  A  P  O  R  T


asupra proiectului de Lege pentru aprobarea Ordonanţei de Urgenţă nr.39/1997, 


publicată în Monitorul Oficial al României nr. 151/11.07.1997, partea I, pentru modificarea 


şi completarea Legii nr. 66/1993 privind contractul de management, lege ordinară.





		In urma examinării proiectului de Lege privind aprobarea Ordonanţei de Urgenţă nr. 39/1997, publicată în Monitorul Oficial al României nr. 151/11.07.1997, partea I, pentru modificarea şi completarea Legii nr. 66/1993 privind contractul de management, în şedinţele din 17.09.1997 şi 01.10.1997, propunem ca acesta să fie supus spre dezbatere şi adoptare, cu următoarele amendamente:


Nr.crt.�
Articolul iniţial�
Amendamentul 


propus şi adoptat de Comisie


Autor�
Motivare�
�



0�
1�
2�
3�
�
1�
-�
Art. 2. - Prevederile prezentei legi se aplică în cazul societăţilor comerciale înfiinaţate în baza cap. III din Legea nr. 15/1990 privind reorganizarea unităţilor economice de stat ca regii autonome şi societăţi comerciale, în care statul deţine acţiuni aferente unei cote de cel puţin 50% din capitalul social, precum şi în cazul societăţilor comerciale rezultate din reorganizarea regiilor autonome.�
   Pentru definirea corectă a Legii, în acord cu corespondentul în limba română a cuvintelor “manager”, “contract de management”.�
�
2�
Art. 1. - Contractul de management este acordul de voinţă dintre o persoană juridică ce desfăşoară o activitate economică, în calitate de proprietar şi un manager, căruia îi este încredinţată organizarea şi conducerea activităţii proprietarului, pe baza unor obiective şi criterii de performanţă cuantificabile, în schimbul unei plăţi.�
    Se propune:


      - eliminarea sintagmei “de voinţă” - din rd.2.





      - între cuvintele “organizarea” şi “conducerea” din rd.6-7 se pune virgulă, adăugându-se după cuvântul “conducerea”- cuvintele “şi gestionarea”.





Autor: Comisia pentru industrii şi servicii�
  Noţiunea “acord de voinţă” constituie un pleonasm.


   Cuvântul “gestionarea” întregeşte mandatul managerial.�
�
3�
�
      Se propune completarea finalului Art. 2, după cuvintele “capital social”, cu următoarea sintagmă: “în cazul societăţilor comerciale rezultate din reorganizarea regiilor autonome, conform Ordonanţei de Urgenţă nr.30/1997, precum şi în cazul regiilor autonome”.





Autor: deputat Hildegard Puwak�
   Punerea de acord a legislaţiei cu cadrul instituţional.�
�
4�
Art. 3 . (1) - Sunt părţi în contract:


   a) societatea comercială - prin consiliul sau de administraţie;�
  Se propune înlocuirea sintagmei “societate comercială” cu “agent economic”.





Autor: deputat Gheorghe Ionescu�
   Sunt definite astfel toate tipurile de agenţi (societăţi comerciale, regii autonome, companii sau societăţi naţionale, SRL).�
�
5�
Art. 3.(1) - Sunt părţi în contract:


    b) managerul - echipa formată din maximum şapte persoane fizice române sau străine, ori o persoană fizică sau juridică, română sau străină.














�
   Se propune reformularea textului lit.b) a art.3, astfel:


   Art.3 (1)


            b) administratorul (directorul general), persoană fizică sau o echipă de administraţie formată din maximum şapte persoane fizice române sau străine, ori o persoană juridică română sau străină.


Autor: deputat Mihai Grigoriu


           deputat Radu Cojocaru�
   Formulare mai completă a lit.b), a art.3.�
�
6�
Art. 3. -(3) Managerul-persoana fizică, unul dintre membrii echipei manageriale desemnat de ceilalţi membrii ai echipei sau unul dintre reprezentanţii legali ai managerului-persoana juridică, după caz, face parte, fără a avea drept de vot şi indemnizaţie, din consiliul de administraţie al societăţii comerciale care are calitatea de parte în contractul de management.�
   Se propune reformularea alin.3 al Art. 3, după cum urmează:


   Art. 3 - (3) Administratorul, persoană fizică, unul dintre membrii echipei de administrare, desemnat de ceilalţie membrii ai echipei sau, după caz, unul dintre reprezentanţii legali ai administratorului, persoană juridică, face parte din consiliul de administraţie al agentului economic care are calitatea de parte în contractul de administrare. Administratorul, în calitate de membru al consiliului de administraţie, nu are drept de indemnizaţie şi nu poate deţine funcţia de preşedinte al consiliului de administraţie.





Autor: deputat Mihai Grigoriu�
  Corelare cu art. 1. Se defineşte poziţia administratorului în raport cu consiliul de administraţie.�
�
7�
Art. 4.(1)


           c) au referinţe profesionale favorabile de la ultimul loc de muncă sau de la manageri ori administratori ai unei societăţi comerciale cu profil identic sau asemănător cu cel al societăţii comerciale pentru care se încheie contract de management.�
  Se propune eliminarea lit.c) a alin. (1) a articolului 4.





Autor: deputat Vasile Bran�
   Sunt alte mijloace mai adecvate prin care se pot aprecia calităţile profesionale ale candidatului.�
�
8�
Art. 51 (2). - 


  Comisia de selecţie este mandatată de adunarea generală a acţionarilor/asociaţilor cu:


    a) organizarea şi desfăşurarea concursului de selecţie a managerului;


   b) desemnarea câştigătorului concursului de selecţie.�
   Se propune reformulara alin.2 a art. 51, după cum urmează:


   Art. 51(2)- Comisia de selecţie este mandatată de adunarea generală a acţionarilor/asociaţilor cu:


        a) elaborarea cererii de ofertă şi a criteriilor de selecţie a administratorilor, pe care i le supune spre aprobare;


         b) organizarea şi desfăşurarea concursului de selecţie a administratorului;


c) desemnarea câştigătorului concursului de selecţie.





Autor: deputat Hildegard Puwak�
 Formularea mai clară a sferei mandatului Comisiei de Selecţie.�
�
9�
Art. 6.(1) Comisia de selecţie publică în două ziare de răspândire naţională şi locală şi afişează la sediul societăţii comerciale cererea de ofertă şi criteriile de selecţie a managerului, elaborate de aceasta şi aprobate de adunarea generală a acţionarilor respectivei societăţi comerciale.


  �
  Se propune reformularea textului, astfel:


Art. 6 - (1) Comisia de selecţie publică în două ziare de răspândire naţională şi locală şi afişează la sediul agentului economic cererea de ofertă şi criteriile de selecţie a administratorului.








Autor: deputat Hildegard Puwak�
 Pentru formularea mai corectă a textului.�
�
10�
Art. 7. - (2) Comisia de selecţie procedează, în termen de 15 zile de la data expirării termenului de depunere a ofertelor, la selectarea şi ierarhizarea acestora, în funcţie de punctajul obţinut de fiecare ofertant.�
   Se propune completarea alin.2 a art. 7, astfel:


   “In termen de 10 zile de la desemnarea candidaţilor admişi, va fi desemnat câştigătorul concursului şi vor fi restituite ofertele neselectate, cu specificarea motivelor.


Autor: deputat Hildegard Puwak�
  Precizare necesară pentru încheierea procedurii de concurs.�
�
11�
Art. 8. - Metodologia privind selecţionarea managerilor şi încheierea contractului de management va fi elaborată de Fondul Proprietăţii de Stat şi reprezentanţii celorlalţi acţionari, cu consultarea ministerelor de resort.�
   Se propune textului articolului 8, după cum urmează:


Art. 8. - Metodologia privind selecţionarea administratorilor şi încheierea contractului de administrare va fi elaborată de Fondul Proprietăţii de Stat,  cu consultarea ministerelor de resort, sau a ministerelor care au în subordine regii autonome.





Autor: deputat Hildegard Puwak�
 Nu este posibilă consultarea acţionarilor la elaborarea normelor.


  Pentru punerea de acord cu articolele anterioare.�
�
12�
Art. 13.(4) Fondul Proprietăţii de Stat şi reprezentanţii celorlalţi acţionari pot consulta ministerul de resort cu privire la criteriile de performanţă, în scopul adaptării acestora la strategia preconizată pentru domeniul respectiv.�
  Se propune eliminarea din textul alin. 4 a art. 13 a sintagmei “şi reprezentanţii celorlalţi acţionari”  din rd. 2 şi 3; verbul “pot” devine “poate”.





Autor: deputat Hildegard Puwak�
   Pentru armonizare cu art. 8.�
�
13�
Art. 14 (2)


             a) aplica strategiile şi politicile de dezvoltare a societăţii comerciale, concepute împreună cu administratorul sau consiliul de administraţie al acesteia.�
   Se propune reformularea lit. a) a alin.2 


art. 14, după cum urmează:


   Art. 14 (2)


                 a) aplica strategiile şi politicile de dezvoltare ale agentului economic, concepute împreună cu consiliul de administraţie al acestuia.





Autor: deputat Mihai Grigoriu�
   Corelare cu articolele precedente.�
�
14�
Art. 14 (2)


              g) alte abilitări stabilite prin contract, cu aprobarea adunării generale a acţionarilor societăţii comerciale.�
    Se propune reformularea textului, astfel:


    Art. 14 (2)


                 g) alte abilitări stabilite prin contract, cu aprobarea adunării generale a acţionarilor/asociaţilor, sau în cazul în care acesta nu există, cu aprobarea consiliului de administraţie al agentului economic.





Autor: deputat Mihai Grigoriu


           deputat Leonard Cazan�
   Pentru corelarea cu articolele precedente.�
�
15�
Art. 15 (2) Din cota de participare a managerului la profitul societăţii comerciale, 75% va fi reprezentată de acţiuni distribuite, contra numerar provenit din această cotă de participare, dintre cele emise de respectivul agent de piaţă şi gestionate de Fondul Proprietăţii de Stat.


          �
    Se propune introducerea sintagmei “la valoarea nominală”, după cuvântul “distribuite” din rd. 4.





Autor: deputat Francisc Pecsi�
   Pentru precizare.�
�
16�
�
   Se propune introducerea art. 241 cu următorul cuprins:


   Art. 241  Societăţile comerciale cu un capital social de max. 2,5 miliarde lei şi un număr de maximum 250 salariaţi vor încheia contractul de administrare cu reprezentantul desemnat de AGA, în conformitate cu art. 51.





Autor: deputat Dumitru Sandu


�
  Pentru operativitatea încheierii contractului de administrare la societăţi comerciale, clasificate ca societăţi mici.�
�
17�
   ART. II (1) In termen de 15 zile de la data publicării prezentei ordonanţe de urgenţă în Monitorul Oficial al României, Fondul Proprietăţii de Stat, împreună cu reprezentanţii celorlalţi acţionari, va proceda la modificarea şi completarea corespunzătoare a metodologiei privind selecţionarea managerilor şi încheierea contractului de management, pe care o va supune Guvernului spre aprobare.�
 Se propune reformularea alin.1 a ART. II, astfel:


   ART. II (1) In termen de 15 zile de la data publicării prezentei ordonanţe de urgenţă în Monitorul Oficial al României, Fondul Proprietăţii de Stat, şi ministerele de resort, vor proceda la modificarea şi completarea corespunzătoare a metodologiei privind selecţionarea administratorilor şi încheierea contractului de administrare, pe care o va supune Guvernului spre aprobare.





Autor: deputat Mihai Grigoriu


�
  Pentru precizarea cadrului instituţional.�
�
18�
�
   Se propune introducerea după alin.2 al ART. II a unui nou alineat, (21) cu următoarea formulare:


    ART. II (21)


     “Dispoziţiile prezentei legi pot fi aplicate şi societăţilor comerciale la care statul deţine sub 50% din capitalul social”.





Autor: deputat Mihai Grigoriu�
  Extinderea posibilităţii aplicării prezentei legi şi la societăţi comerciale la care statul deţine sub 50% din capitalul social.�
�



     Comisia a dezbătut şi unele amendamente pe care nu şi le-a însuşit, după cum urmează:





Nr. crt�
Articolul iniţial �
Amendamentul propus şi neacceptat


Autor�
Motivaţia respingerii�
�



0�
1�
2�
3�
�
1�
  Titlul Ordonanţei:


 Ordonanţa de Urgenţă nr. 39/1997 pentru modificarea şi completarea Legii nr. 66/1993 privind contractul de management.�
   Se propune eliminarea cuvintelor “de Urgenţă” din titlu.





Autor: deputat Alexandru Albu�
  Nu este posibil conform prevederilor constituţionale.�
�
2�
Art. 3 


        a) societatea comercială - prin consiliul său de administraţie;�
    Să se înlocuiască sintagma “prin consiliul său de administraţie” cu “prin persoana special împuternicită de AGA”.





Autor: deputat Radu Cojocaru�
   Nu ţine seamă de spiritul Ordonanţei.�
�
3�
Art. 3. (3) - Managerul-persoana fizică, unul dintre membrii echipei manageriale desemnat de ceilalţi membrii ai echipei sau unul dintre reprezentanţii legali ai managerului-persoana juridică, după caz, face parte, fără a avea drept de vot şi indemnizaţie, din consiliul de administraţie al societăţii comerciale care are calitatea de parte în contractul de management.�
   Se propune eliminarea.





Autor: deputat Radu Cojocaru�
  Nu se justifică, întrucât nu ţine cont de prevederile Ordonanţei.�
�
4�
Art. 4 (1)


           c)�
   Să se elimine din text ultima parte a art. 4 (1) lit. c): “cu profil identic sau asemănător cu cel al societăţii comerciale pentru care se încheie contract de management”.





Autor: deputat Radu Cojocaru�
  Textul la care se referă amendamentul este propus pentru eliminare în lista amendamentelor admise.�
�
5�
Art. 4 (1)


            c) au referinţe profesionale favorabile de la ultimul loc de muncă sau de la manageri ori administratori ai unei societăţi comerciale cu profil identic sau asemănător cu cel al societăţii comerciale pentru care se încheie contract de management.�
  Text reformulat:


 Art. 4 (1)


             c) - au referinţe profesionale favorabile de la ultimul loc de muncă cu cel al societăţii comerciale pentru care se încheie contract de management.





Autor: Comisia pentru industrii şi servicii


   �
  Reformularea nu este justificată întrucât acest text se elimină conform amendamentului admis de Comisie.�
�
6�
Art. 51 - In vederea desemnării managerului, prin hotărâre a adunării generale a acţionarilor/asociaţilor fiecărei societăţi comerciale prevăzute  la art. 2 din prezenta lege, se constituie o comisie de selecţie, formată din reprezentanţi ai acţionarilor/asociaţilor şi condusă de un reprezentant al Fondului Proprietăţii de Stat.


  Comisia de selecţie este mandatată de adunarea generală a acţionarilor/asociaţilor cu:


    a) organizarea şi desfăşurarea concursului de selecţie a managerului;


   b) desemnarea câştigătorului concursului de selecţie.�
  Eliminare.





Autori: - Comisia pentru industrii şi servicii


             - deputat Albu Alexandru�
  Procedura de selecţie este necesară şi oportună.�
�
7�
 Art. 51 - In vederea desemnării managerului, prin hotărâre a adunării generale a acţionarilor/asociaţilor fiecărei societăţi comerciale prevăzute  la art. 2 din prezenta lege, se constituie o comisie de selecţie, formată din reprezentanţi ai acţionarilor/asociaţilor şi condusă de un reprezentant al Fondului Proprietăţii de Stat.


�
   Se propune eliminarea cuvântului “asociaţilor” din rd.3.





Autor: deputat Hildegard Puwak�
  Nu este posibilă eliminarea reprezentanţilor asociaţiilor din procedura de constituire a comisiei de selecţie.�
�
8�
Art. 6 (1) şi (2) Comisia de selecţie publică în două ziare de răspândire naţională şi locală şi afişează la sediul societăţii comerciale cererea de ofertă şi criteriile de selecţie a managerului, elaborate de aceasta şi aprobate de adunarea generală a acţionarilor respectivei societăţi comerciale.


   Datele privind societatea comercială pentru care se organizează concurs de selecţie a managerului, vor fi puse la dispoziţia candidaţilor la locul şi în condiţiile indicate în anunţul cererii de ofertă.�
   Inlocuirea sintagmei “Comisia de selecţie” cu “Consiliul de administrare”.





Autor: Comisia pentru industrii şi servicii�
  Nu este justificată şi nu este corelată cu spiritul prevederilor de la celelalte articole din lege.�
�
9�
Art. 8- Metodologia privind selecţionarea managerilor şi încheierea contractului de management va fi elaborată de Fondul Proprietăţii de Stat şi reprezentanţii celorlalţi acţionari, cu consultarea ministerelor de resort.�
   Se propune înlocuirea ultimei părţi a art. 8 după “Fondul Proprietăţii de Stat” cu sintagma “cu sprijinul unei firme specializate de consultanţi de management”.





Autor: deputat Radu Cojocaru�
   Cadrul instituţional a fost stabilit prin Ordonanţă.�
�
10�
Art. 13 (1) Obiectivele şi criteriile de performanţă reprezintă, în expresie cantitativă şi valorică, principalele rezultate ale societăţii comerciale pe care managerul se angajează să le obţină prin conducerea şi organizarea activităţii acesteia.�
   Se propune eliminarea.





Autor: deputat Radu Cojocaru�
  Nu justifică propunerea, obiectivele şi criteriile de performanţă sunt necesare.�
�
11�
Art. 15 (2) Din cota de participare a managerului la profitul societăţii comerciale, 75% va fi reprezentată de acţiuni distribuite, contra numerar provenit din această cotă de participare, dintre cele emise de respectivul agent de piaţă şi gestionate de Fondul Proprietăţii de Stat.


�
   Se propune eliminarea.





Autor: deputat Leonard Cazan�
  Este necesar menţinerea unui sistem stimulator a administratorilor.�
�
12�
�
  Se propune introducerea unei noi litere h) la art. 16 (1), cu următorul cuprins:


   Art. 16 (1)


                 h) privatizarea societăţii comerciale în proporţie de peste 50%, în condiţiile prevăzute în contractul de vânzare-cumpărare a pachetului majoritar de acţiuni.





Autor: deputat Francisc Pecsi�
 Nu este în concordanţă cu prevederile art. 2 din Ordonanţă.�
�
13�
Art. 20. - La încheierea mandatului, membrii echipei manageriale pot fi încadraţi, la cerere, în munca în societatea comercială, pe o perioadă de cel puţin 6 luni, în conformitate cu pregătirea lor profesională şi cu disponibilul de posturi corespunzătoare în cadrul societăţii comerciale.�
   Se propune înlocuirea verbului “pot” din rd.2 cu “vor”.





Autor: deputat Gheorghe Ionescu�
  Nu se poate admite un tratament preferenţial.�
�
14�
ART. II (3) Contractele de management încheiate până la data intrării în vigoare a prezentei ordonanţe de urgenţă vor fi executate  conform clauzelor convenite de părţi, până la împlinirea termenelor negociate de acestea.�
   Se propune eliminarea.





Autor: deputat Francisc Pecsi�
  O normă juridică nu poate opera retroactiv.�
�






					PREŞEDINTE,


                                                      Iuliu Vida							 SECRETARI,


													        Hildegard Puwak


													        Mihai Grigoriu





		C ă t r e,


				       Biroul Permanent


					        al


				     Camerei Deputaţilor











		Vă înaintăm, alăturat, RAPORTUL asupra proiectului de Lege pentru aprobarea Ordonanţei de Urgenţă nr.39/1997 pentru modificarea şi completarea Legii nr. 66/1993 privind contractul de management, lege ordinară, publicată în Monitorul Oficial al României nr. 151/11.07.1997 - partea I, trimis Comisiei spre dezbatere şi avizare în fond, cu nr. 193/2.09.1997.


		La întocmirea Raportului, Comisia a avut în vedere Avizele primite de la:


		    - Consiliul Legislativ;


		    - Comisia pentru industrii şi servicii;


		    - Comisia juridică pentru disciplină şi imunităţi.








VICEPREŞEDINTE,





Liviu Spătaru

